  Виталий Пронин Алнаш Стадионэз котыртӥз 90 пол Алнашын улӥсь Виталий Трофимов вордскем нуналзэ стадионын пумиталля.Виталий Иванович кузь иськеме бызьылыны яратэ. Кылем арын сямен ик, туэ но вордскем нуналзэ стадионын ортчытӥз. Кылем арын 50 иськемез бызиз 3 час 10 минут куспын. Туэ сюрессэ кузёмытӥз. Ӟигарыз тырмиз 54 иськемез ортчыны. Стадионэз 90 пол котыртӥз 2 час 58 минут куспын. Яратэ на куасэн бызьылыны. Азьланяз питрано куас басьтыны малпа. Кияса Сюлмаськыто быдэ вуымтэос Кылем ар ӵоже ёросын 206 йыруж лэсьтэмын.Тужгес трос йыртэман учыръёс пусъемын Кияса, Подгорное но Первомайское муниципал кылдытэтъёсын. 2014-тӥ арен ӵошатоно ке, огъя лыдпус 4 процентлы ичигес луэ. Озьы ке но буйгатскыны вазь, берло дыре сюлмаськыто быдэ вуымтэос. 2015-тӥ ар куспын соос 14 йыруж лэсьтӥзы, со пӧлысь 3-ез секыт йыружен лыдъяське. Кылем арын май толэзе одӥг пияш 5 пол йыртэмаз, 5 йыруж уллёен быдэстэмын, 7-ез - кудӟем йырын.Камбарка Таза арлыдоос Ёросысь арлыдоос понна «Тазалыко улон понна» праздник ортчиз.Толлэн берпуметӥ арнянуналаз Камбаркае люкаськизы 15 ветеран огазеяськонъёсысь 100-лэсь ятыр пенсионеръёс. Спортъя празднике соос нунокъёсынызы, бадӟым семьяосынызы  лыктэмын вал. Нырысь ик дэмен мугорзэс куасаллязы, зарядка лэсьтыса. Нош собере куас вылэ султӥзы. Тужгес егитэзлы спортсменлы 55 арес вал, нош тужгес арлыдоезлы - Виктор Алексеевич Торсуновлы - 80 арес. Арлыдыз шоры учкытэк, со куас вылын туж йӧно возиське.Шаркан Данъямон Берло 2 арзэ ёросысь пудо утисьёс ӟеч ужало.Кылем ар куспын Шаркан ёросысь пудо утисьёс 41 сюрс 868 тонна йӧл кыскизы, 2014-тӥ арен ӵошатыса, со 2 сюрс 957 тонналы уногес луэ. Котькуд скаллэсь ар ӵоже 5 сюрс 700 килограмм йӧл кыскизы. Ёросысь 4 хозяйство («Луч», «Восход», «Шиде», «Ошмес») 6 сюрс лыдпусэз ортчиз, нош «Кипун» - 7 сюрсэз. Котькинлэсь трос йӧл кыско Собинлэн фермер хозяйствояз - 8 сюрс 300 килограмм. Ёросын адӟем карымон ужало Собин нимо фермаен кивалтӥсь Владимир Бутолин, Татьяна Осотова (кыкназы ик Собин нимо КФХ-ысь), кунян сюдӥсь Леонид Бутолин («Кипун» СПК) но зоотехник-селекционер Михаил Курбатов («Нива» СПК). Соос толон Вавожын ортчем кенешын басьтӥзы Гурт удысъя но сиён-юонъя министерстволэсь Данъян грамотаоссэ.Кез Куас вылын  - трактористъёс но скал кыскисьёс Кез каргуртысь Т. Тихонова нимо куас базаын куасэн бызьылыны быгатэмзэс эскеризы гурт удысын ужасьёс.Ӵошатсконэ 97 мурт пыриськиз, соос 4 арлыдъя люкемын вал. Нырысь ик стартэ потӥзы эштос тӧроос. Куас вылын котькинлэсь сэзь бызьылӥзы «Маяк» СПК-ысь Нина Максимова но «Искра» СПК-ысь Пётр Емельянов.18-29 аресъемъёс пӧлын вормисе потӥзы Ульяна Белослудцева («Искра» СПК) но Евгений Белослудцев («Маяк» СПК), 30-39 аресъемъёс пӧлын котькинлэсь кужмо вал Василиса Спешилова но Андрей Миронов (кыкназы ик «Искра» СПК-ысь), 40-49 аресъемъёс пӧлын висъяськизы Нина Трефилова («Дружба» СПК) но Александр Белослудцев («Маяк» СПК). 50 арессэс ортчемъёс пӧлын шӧртчи вал Марина Сабурова («Мысы» СПК) но Михаил Ардашев («Искра» СПК). Огъя вормисе потӥзы «Искра», «Маяк» но «Дружба» хозяйствоосын ужасьёс.Эгра Ульчае потатэк Январь толэзе Эгра каргуртысь нылпи ваён юртэ нимысьтыз компьютер пуктӥзы.Табере егит анайёс соку гинэ вордскем пиналзылы документ басьтыны быгатозы, ульчае потатэк ик. Со понна анай пусйиськемын луыны кулэ www.gosuslugi.ru яке uslugi.udmurt.ru сайтъёсын. Туэ кун услугаос сётонъя порталэ 19 нылкышноос вазиськизы, со пӧлысь 18-эз вордскем пиналзэс электрон амалэн пусйыны куриськон гожтӥзы. Эгра ёросысь загсэн кивалтӥсь Лариса Гафнер ивортэмъя, таџе амал егит анайёслы туж кельшиз.Сюмси Уродзэ улляло эктыса Кильмезь черкогуртысь библиотекаын «Юртты аслыд ачид» клуб ужа.Отчы мыло-кыдо ветло пенсионеръёс. Библиотекаын ужась Татьяна Ипатова верамъя, библиотекаын пӧртэм удысъёслы - киужлы, шаертодонлы, удмурт кыллы,  тазалыкез юнматонлы - сӥзем клубъёс ужало. Арлыдоос понна «Юртты аслыд ачид» клуб усьтӥськиз. Отчы ветлӥсьёс тазалыксэс кыдато, урод мылкыдъёссэс улляны дышетско, кылсярысь, задор крезьгур улсын эктыса.Иж Киужъёсъя юртын - сюан Кышномуртъёслэн калыккуспо нуналзы азьын, 3-тӥ южтолэзе, Удмуртиысь киужъёсъя центрын усьтӥськиз «Нылкышно дунне. Сюан» адӟытон.Ваньмыныз, мар герӟаськемын удмурт сюанэн, выль кенлэн пирдан дасянэныз, киужъёсыныз но кузьымъёсыныз, тодматскыны луоз та выставкаын. Пулэсь, куэм басмалэсь, куролэсь, лылэсь, кызьпу туйлэсь лэсьтэм тӥрлыкъёсты кылдытӥзы Ижысь но ёросъёсысь киужъёсъя юртъёсысь усточиос. Адӟытонын возьматэмын пќртэм сюан дэремъёс, нылкышно кильтыръяськон арбериос, пужъятэм ӵушконъёс но трос мукетыз.«Нылкышно дунне. Сюан» адӟытон ужалоз 11-тӥ оштолэзёзь.Дасяз Валентина Емельянова Теги: иворъёс  